Drop Inn

Sound Proof
2022-11-05 23:00 UTC | Drop inn, Kompagnistræde 34, Copenhagen, 1208, Denmark
Entre: 80,- Dørsalg
SOUND PROOF – ELEKTRISK TERAPI
Så snart, der tælles for, bliver Sound Proof igen som begejstrede teenagere. Kærligheden til musikken får både os og vores publikum til at glemme, at livet til tider kan ramme os alle hårdt – ren elektrisk terapi i en tid, hvor man ikke
kan få for lidt af den slags.
Og når Morten Midtgaard åbner munden, vender folk hovedet. For Mr. Midtgaards vokal er langt over det sædvanlige, og hans stemme personificerer Sound Proof:
Et godt kogsammen af blues, funk og soul, der sprutkoger af nerve, sjæl og power.
Når Morten lever sig helt ind i musikken, så sveden springer og blodårer bulner, er hverken vi eller publikum i tvivl om, at Morten er klar til at springe ud som Danmarks næste store soul-blues-stemme.
Når Morten skal hvile stemmebåndene inden næste energiudladning, tager Mikkel Østergaard over og viser hvor funky og beskidt en mundharpe kan lyde. Evner der har indbragt Mikkel titlen som Danmarksmester i mundharpe.
På guitaren krænger Pelle Stampe sin sjæl ud og blander blues, funk og jazz på en måde, som Magic Slim kaldte “the real deal”, og med en nerve som Ken Lending har kaldt “store behårede nosser”.
Jens Steins og Ole Morten Petersens bundsolide og storswingende bas og trommer er det lokomotiv, der får de andre til at lyde godt, og får alt fra sjælfulde soul-ballader til beskidt blues og danseglad funk til at gå lige i
rytmenerven og videre ud i danseskoene.
Sound Proof består af garvede musikere med et par årtiers erfaring fra små og store spillesteder i ind- og udland med bl.a. Backbone, Remis, Funderband og Too Bad Jim. Så håndværket er i orden og spilleglæden er større end
nogensinde. Og foruden blod, sved og tårer lægger vi hele sjælen i, når vi deler ud af vores elektriske terapi.
ET TAKE, EN MIKROFON, INGEN PYNT!
YouTube: https://www.youtube.com/channel/UCtM6N-mLo8Hx-jKHdpmkHhw
Facebook: https://www.facebook.com/soundproofdk/

Stakkels Jim
2022-11-04 23:00
DØRSALG DKK 100,-
Stakkels Jim’ er et fantastisk Gasolin coverband fra København. De leverer med den største kærlighed til sangene en yderst troværdig og energifyldt fortolkning af originalerne med Alex Hermansens meget Kim Larsen-artige vokal i front.
Kernen er opstået bl.a. Drop Inn i adskillige jambands igennem mange år, alle
medlemmer har stor erfaring på såvel live- som studiescenen.
Medlemmerne kendes i vide kredse som Visse Mænd, Kenneth Thordal,
Nude, Blå Øjne, Caroline Henderson, Anette Bjergfeldt og mange andre…
English:
Stakkels Jim is a fantastic Gasolin coverband from Copenhagen. Stakkels Jim, showing great affection for the songs, deliver an extremely credible, energized interpretation of the originals, featuring Alex Hermansens truly Kim Larsen-like vocals.
The nucleus of the band has derived from various jambands over the years, including sessions at Drop Inn,with all members having great experience of both the live and studio scene.The members are widely known and have played together with Visse Mænd, Kenneth Thordal, Nude, Blå Øjne, Caroline Henderson, Anette Bjergfeldt as well as many others.

Feel Good Friday - Tobacco
2022-11-04 16:30 - 19:00
Nu gentager vi en række af After Work fredag med musik, under navnet Feel Good Friday – musikken vil variere i genrer og artister, denne fredag underholder:
Tobacco kalder sig selv for Danmarks bedste vaskebrætorkester
Deres repertoire kan sammenlignes med en god gang musikalsk jambalaya, hvor alt godt fra den amerikanske musiktradition såsom Countryblues, Spirituals, Ragtime, Zydeco og Goddamn Hillbilly blandes sammen og smages til med energisk sceneoptræden, firstemmigt kor og pumpende lokomotivrytme.
Tobacco blev dannet i efteråret 2001 og har siden da spillet ca. 150 koncerter i Danmark og Polen.
Morten Hansenl: Lead Vokal, Guitar
Ronni Øhlers Pedersen: Vaskebræt, Skeer, Kor
Rasmus Nissen: Kontrabas, Kor
Jesper Andersen: Klaver, Harmonika, Kor
Sine Bach Rüttel: Banjo, kor
www.Tobacco.dk

Gummer/Holberg/Rytkov
2022-11-03 21:00
Gummer/Holberg/Rytkov er klar med Den Nye LP
René Gummer, Rune Holberg og Jesper Rytkov – har spillet sammen siden deres tidlige teenageår i
begyndelsen af firserne, og selv om de alle også arbejder med andre forskellige ting, så kommer det bedste
musik ud af dem, når de er sammen. ”Der er en eller anden magi ved at have kendt hinanden i 40 år,” siger
drengene. ”Kanterne bliver filet til, man falder i smig og pulsen bliver til musik.”
Det er trioens tredje album på dansk siden debut-LPen fra 1986. Seks albums på engelsk er det også blevet
til gennem tiden.
De ni nye sange på Den Nye LP handler om livet midt i 50erne. Om hvor let og svært det er at nå til midt i
livet. Om svunden ungdom og fest, lumbago og hekseskud, leasede BMWer og den dybe trang til at tage sin
elskede på køkkenbordet, der med alderen aftager omvendt proportionelt med lysten til et stykke med
rullepølse.
Drengene spiller flittigt live, og det skyldes kemien i orkestret, mener de.
”Der er et eller andet med energien i det her orkester. Når vi spiller sammen, føles det som at blive fyret af
på ryggen af en raket, som et ordentligt spark i røven,” siger de.
Sangen Lidt Endnu blev valgt som ugens danske indiepop-udgivelse på Spotify
Den Nye LP udkom digitalt den 25. august 2022

Jam Night
2022-11-02 21:00
Denne aften kan du opleve et husorkester bestående af nogle af byens bedste musikere.
Så er det atter blevet onsdag og tid til jam. Alle er velkommen på scenen, vi vil bare rigtig gerne jammemed. Du er også velkommen til at komme med dit eget hold og afprøve dit materiale.
Der er gratis entre og godt humør. Vi spiller til vi falder om. 😉

Bluegrass Jam - Election Day Edition
2022-11-01 20:00
Bluegrass Jam for everyone with Ricky Boy & Friends- join us for free!

René Gummer
2022-10-31 20:00
Entré – Gratis
René Gummer er en af de mest rutinerede og alsidige guitarister i landet. Med inspiration hentet så forskellige steder som Chet Atkins og Malcolm Youngs guitarspil, sætter René en ære i at gøre fortolkning til en kunst.
René har blandt andet været kapelmester for Michael Carøe, udgivet ni albums i eget navn og medvirket i utallige tv- og radioprogrammer. Ved siden af musikken har René været vært på P4, lavet programmer om musik fra USAs sydstater til P1 og arrangerer og guider desuden rejser til USAs sydstater. Desuden arbejder René som USA-korrespondent for Weekendavisen, og turnerer samtidig flittigt både i Danmark og USA

Mike Gator
2022-10-29 22:30
Entré DKK 100,-
Mike Gator spiller med en glæde og musikalitet, der altid løfter stemningen og skaber en medrivende musikalsk oplevelse for alle. Der er lagt op til fest! Bandet er RedHotChiliPeppers Jam i forklædning, så lur os om ikke de vil servere en del af de californiske funkrockeres nye og gamle numre i anledning af Red Hot Chili Peppers nye plade. Deudover kan I forvente det hele krydret med rock a la Guns and Roses, Lenny Kravitz, AC/DC, Tom Petty, Rolling Stones, Gasolin m.fl.

Bandet består af:
Michael Møller – vokal/guitar
Henrik Hansen – bas/kor
Thomas Teisen – guitar/kor
Mads Peter Gustavsson – trommer

Links:
Webside: http://www.mikegator.dk/
Video: https://youtu.be/dpxCt7Je-N4
Video: https://youtu.be/ic2MH39GECw

Grand Theft
2022-10-28 22:30
Grand Theft
Grand Theft comprises some of the Danish music scene’s established and enthusiastic rock and pop musicians, with the experienced singer Mikkel Landsdorf as the regular front man!
From a background in bands as varied as Aqua, Jesper Binzer, Electric Guitars, Medina, Sys Bjerre, The X-factor Band, Mike Tramp, Celina Ree, Sting Jam, Ida Corr, Duné, Rugsted & Kreutzfeldt, and Anna David – there are basically two factors, which connect these musicians: A deep love of rock and pop music – and a vast experience of live performance.
So we are all set for a huge party when the band plays songs by:
U2, John Mayer, Robbie, Coldplay, Tears for Fears, Sting/Police, Bryan Adams, Muse, Carpark North, Kings of Leon, Blur, Pink Floyd, The Killers, Foo Fighters, Simple Minds, David Bowie, Nirvana, AC/DC and RATM!

Feel Good Friday - Sineluna
2022-10-28 16:30
Feel Good Friday starter igen som en serie af fredage med variation i genre – den starter med:
Med en fælles og bred musikalsk baggrund har sangerinden Luna Skov Frederiksen og multisaxofonisten Sine Christensen skabt den inspirerende jazzgruppe, Sineluna. Med sig har de bassisten Lars Holm og pianisten Søren Larsen.
Sineluna ønsker at formidle kærligheden til fordybelsen og den gode melodi.
Når du kommer for at høre sineluna kan du forvente at høre iørefaldende jazz i medium-tempo og ballader, arrangeret i et intimt og imødekommende format.
Sineluna har en særlig forkærlighed for Chet Bakers repertoire og stil. Publikum vil kunne opleve flere af hans legendariske soli udført unisont på vokal og saxofon præget af Sinelunas egen udtryk og spillestil.

Karaoke Night with host!
2022-10-27 19:00
Entre: Gratis
Vi glæder os til, at byde jer velkommen til “Be your own star at Drop Inn bar”. Karaoke Night med god lyd, storskærm og scene – som en ekstra luxsus, vil der altid være en karaoke vært og styre lyden, og du kan få din egen liste med de sange, du plejer at synge, og du kan altid få tilføjet nye sange.
Vi glæder os til at se dig og dine venner og til at holde en fest.

Jam Night
2022-10-26 21:00
Denne aften kan du opleve et husorkester bestående af nogle af byens bedste musikere. Så er det atter blevet onsdag og tid til jam. Alle er velkommen på scenen, vi vil bare rigtig gerne jamme
med. Du er også velkommen til at komme med dit eget hold og afprøve dit materiale. Der er gratis entre og godt humør. Vi spiller til vi falder om. 😉

Fotograf Alan Thagaard.

Peter Brander med band
2022-10-22 22:30
Igennem årtier har Peter Brander fungeret som lydmand for navne som Michael Falch, Malurt, C.V. Jørgensen, Nikolaj Christensen
og Big Fat Snake o.m.a . Internt i musikbranchen er han en levende legende, ligesom han er elsket af en hel hær af danske musikere
fra de tusinder af timer, han har brugt med dem på landevejen, og ved mixerpulten i sit eget Media Sound-studie i København på
mange tusind job og i forbindelse med produktionen af mange, mange cdér og LPér. Peter Brander er evig og altid på jagt efter den
fede lyd.
Hvad færre er klar over, når de overværer hans præstationer bag mixerpulten for rocknavne på landevejen, er, at Peter Brander også
hører til blandt eliten af hjemlige rockguitarister. Masser af indspillende kunstnere har nydt godt af hans guitarspil og korstemmer i
studiet, og ingen har tal på, hvor mange produktioner, der bærer spor af Branders sublime guitarspil.
Han trådte i 1997 ud af stjernernes skygge med sit første soloalbum ”Blue Shades”. Siden har han udgivet 3 anmelderroste albums:
Silk & Steel 2002 – Living on the Road 2007 og senest dobbeltalbummet, No Compromises/Bluestrain vol 1.
Brander er selv komponist og tekstforfatter på disse engelsksprogede roots-albums, der viser spændvidden i denne danske
guitarmands register og hans kapacitet som sanger. Han folder sig groovy, sjælfuldt og virtuost ud et sted mellem den heavy
bluesrock og den støvede countryblues. Branders afsæt ligger i 60ernes engelske bluesscene og 70ernes amerikanske countryrock,
som han voksede op med som knægt og lokal guitarhelt i Aalborgs musikliv.
Teksterne røber en autentisk, hårdtarbejdende rejsende i rockens tjeneste. Det er en basal, nede på jorden-livsfilsofi, ikke-akademisk
og teoretisk i sit fundament, men lært, the hard way, i en tilværelse i evig pendlen fra by til by mellem det vilde rockliv og hjem til de
almindelige hverdage. Det er et næstekærlighedens manifest, han synger ud; det er en enkel, livsklog insisteren på ærlighed og
respekt.
Branders langvarige liv på landevejen har lært ham, at alt kommer for en dag, og at dem, du møder på vej op, møder du igen, når din
stjerne en dag går ned. Der er en karma-lov, der går igennem denne danske bluesmands ord – alt vender tilbage til dig selv.
Der medvirker et stærkt hold af musikere på hans albums og mest stritter vel den navnkundige Santana-percussionist, Raul Rekow,
ligesom Branders mangeårige ven, Michael Falch og Pete Repete. Mange jobs senere er vi nu og musikken er kun blevet bedre.
Gennem hele sin solo kariere har Søren Kûhle været fast mand på keyboard og kor. Derudover medvirker Helge Solberg i dag på
bas og kor, og den fantastiske Jacob Hatholt spiller trommer.
Igennem tiden har Peter spillet opvarmning/dobbeltjobs med folk som Walther Throut, John Mayall, B.B King, Procol Harum, Chuck
Berry og Peter Green hans måske største idol fra barndommen samt mange andre. Allerede som ung, stjerneguitarist i Aalborg-
bandet, Liza, vandt Peter Brander i de tidlige 70ere et vist renommé på den danske rockscene, hvor hans band udgav albums og
gennem flere sæsoner blev hyret som fast opvarmning af tidens store danske navn, Gasolin ́. Siden blev han landskendt med bandet Charlatan og Nikolaj og Piloterne, inden han tog beslutningen om primært at koncentrere sig om sin lydteknik og sine roller som
studiemusiker. Ind i mellem har Peter Brander dog taget plads på den anden side af mixerpulten og udsendt flere soloudgivelser i eget
navn.
Discografi I eget navn:
Blue Shades 1997
Silk & Steel 2002
Living on the Road 2007
No Compromises 2010
Town & Country 2016

Peach
2022-10-21 22:30
Entré DKK 80,- dørsalg
Klassisk pop og rock
Pop- og rockbandet, Peach, har travlt. Bandet spiller jobs i hele landet, og kan mere end nogensinde mærke, at
de største pop- og rockhits gennem de sidste syv årtier, krydret med fire spilleglade mænd, rykker
Peach er et 4-mands rockband, der gennem mere end 20 år har spillet over stort set hele Danmark samt til
flere arrangementer flere steder i Spanien og Grækenland. Stilen er pop og rock, serveret med anekdoter og
nærvær. Med et repertoire på mere end 150 sange er du sikker på at høre sange, du har glemt, at du elsker.
Peach glæder sig altid til at være en del af din aften.
Peach er: Martin Aaes Pedersen (vokal og guitar), Rasmus Dalby Sloth Aaes (bas) Peter Altmann (trommer)
og Claus Jørgen Toustrup (leadguitar).
For mere info, se www.peach-live.dk, hvor du også finder link til vores Facebookside.
————————————-
UK
Classic pop and rock
The pop and rock band, Peach, are busy. The band plays jobs across the country, and can more than ever feel
that the biggest pop and rock hits of the last seven decades, combined with four present and entertaining
men, are in high demand
Peach is a 4-man rock band, which over the past 20 years has played pretty much all over Denmark as well as
several arrangements in Spain and Greece. The style is rock and pop, served with anecdotes and presence.
With a repertoire of more than 150 songs, you are sure to hear songs you forgot you loved. Peach is very
much looking forward to be a part of your evening out.
Peach is: Martin Aaes Pedersen (vocals and guitar), Rasmus Dalby Sloth Aaes (bass) Peter Altmann (drums)
og Claus Jørgen Toustrup (lead guitar).
For more info, go to www.peach-live.dk, where you will also find a link to our Facebook page.

Feel Good Friday - The Mes
2022-10-21 16:30
Feel Good Friday er en serie af fredage med variation i musik og genre – denne gang med:

The Mes – social rock
Debutalbum fra The Mes.
The Mes har indspillet et konceptalbum med 12 dansksprogede numre i Media Sound Studios med Peter Brander på knapperne og som producer.
Og med Lars Bertelsen fra The Bowie Tribute på trommer.
Et konceptalbum om skæbner.
The Mes har spillet på Værket i Randers samt på Sjælland og i København bl.a. på Operaen i Christiania, Drop Inn i Kompagnistræde, Café Klaus i Roskilde, Kulturhuset Islands Brygge, Næstved Havnefestival, karl-e i Frederiksværk, Orø Midsommerdage, Café Mellemrummet på Nørrebro, Corona camping, Freddy’s Bar og Jernbanecaféen i København samt Rabalder på Musicon, Roskilde.
Desuden for Kirkens Korshær i Roskilde i.f.m. indsamlinger om efteråret på Stændertorvet og senest for Enhedslisten i Byens Hus 1. maj i år.
Man kan ikke høre dem i radioen, i TV, på Spotify eller andre streaminger.
De skal ses live.
Selv om de har materiale nok til 3-4 album, er det liveoptræden de brænder for.
Tekstmæssigt er de inspireret af Minds of 99, Jeppe Åkjær, John Mogensen, PH, Halfdan Rasmussen, Sigfred Pedersen, Jan Toftlund m.fl.
Musisk er de deres egne.
Musikken er rytmisk, alternativ, seriøs og finurlig.
Ballader, rock, instrumental, spoken word, lidt jazz.
Musik med holdning og kradse – men også poetiske – tekster med et glimt i øjet.
Laid back musik med en fod der vipper.
Musik der er værd at lytte til.
Og tænke over.
Og grine af.
Kun egne numre.
De er originale, finurlige, provokerende, poetiske, morsomme/ironiske samt anarkistiske og antiautoritære på en – så godt som – stueren måde.
De er ikke på spotify, youtube eller andre kommercielle streamingtjenester.
De har ca. 40 numre.
Teksterne tilsigtes at kunne stå alene.
The Mes består af:
Per: guitar
Steen guitar og sang
Erik: bas
The Mes skriver om tilværelsen uden klynk og med et glimt i øjet.
På dansk/engelsk.

Road dogs - upcoming
2022-10-20 21:00
Entré – gratis
Road Dogs er en københavner baseret rock trio.
Med en del reference til de bedste guitar klassikere, spiller Road Dogs numre folk helt sikkert har hørt. Vi spiller coverversioner folk har i bevidstheden, men ikke alle spiller.
Har blandt andet turneret og indspillet med. Omar and the howlers, Cornerstone, Mike Tramp, Kings of Rock, Delta Blues Band..
Line-up:
Gui/Voc. Kasper Damgaard.
Bas. Søren Dall.
Trommer. Asmus Jensen.

Jam Night
2022-10-19 21:00, 2022-10-12 21:00
JAM Night er for alle, som er friske på at optræde. Der er et husband hver uge, og vi starter kl. 22.00 og til spiller til vores arme falder af! Kom og spil med.

Arnar Arna + Krishna Black Eagle + original Open Mic Night
2022-10-18 20:00
Tonight’s main act is the Icelandic band Arnar Arna and the Danish/American singer/songwriter Krishna Black Eagle
.
Afterwards the stage is open for singer/songwriters, musicians, poets etc. who perform their own original material.
Sign up early on the night on the night if you’d like to play!

Performers Night Live feat. Linda Andrews
2022-10-17 21:00
Entry FREE – gratis entré
Kom og giv den gas foran et publikum!!
“Performers Night Live”
Så er der “Performers Night Live” vi starter stærkt ud med nogle fantastiske artister som vil performe med et par numre og der kommer flere til!!
“Performers Night Live” er for sangere, singer/songwriters, performere m.m. og et sted hvor man kan afprøve nyt materiale foran et publikum.
Bl.a. kan du høre disse artister:
Selina Alay er et spritnyt stjerneskud på den danske musikhimmel, og hendes debutsingle “Miss B’Havin’” er et godt eksempel på den girlpowerpop, der præger den internationale musikscene lige nu.
Hør Selina Alay´s musik her: https://open.spotify.com/track/6Ll0BjfnecQquiA3jvIHaC…
Kathrine Brøndsted er en internationalt anerkendt og prisvindende dansk sangerinde med eget materiale! Hendes musik kan bedst beskrives som pop/ folk men er samtidig fyldt med noter fra både jazz, blues, soul og gospel. Der er altid en unik kombination af iørefaldende hooklines og meningsfyldte tekster.
Hør Kathrine Brøndsted´s musik her: https://open.spotify.com/artist/1LCUwK3Pmn9TydM52jXWv5…
Linda Andrews er aftenens vært og tovholder og en rutineret og anerkendt sangerinde med sin fantastiske stemme. Linda Andrews har udgivet 7 soloalbums, solgt dobbeltplatin, vundet X-Factor og arbejdet med et hav af danske artister og internationale artister.
Hør Linda Andrews´ musik her: https://open.spotify.com/artist/3URBm5pWzuvoQ8lWiItKvM…
Hvis du vil optræde bedes du sende en mail med din musik til mail@lindaandrews.dk senest kl. 14 på dagen.
Hvor går du hen for at afprøve og forfine din sang og performance??
Dét har du nu rig mulighed for at gøre på Drop Inn hvor vi inviterer alle sangere til at komme og give den gas foran et publikum.
Du medbringer selv det track du gerne vil synge på din iPhone, tablet eller computer.
Vi hepper på dig og skaber den bedste livestemning!!

Doctor Django and his Nurses
2022-10-15 23:00
Entré DKK 100,-
Doctor Django and his Nurses har netop udgivet deres andet album CONFUSIONALITY.
Koncerten på Drop Inn er den eneste i Danmark, før bandet drager på turné i Tyskland, Frankrig og Belgien – især de fransktalende lande har kastet deres kærlighed på gruppens musik, måske takket være kombinationen af violin og guitar, der pryder lydbilledet. Dét er der stor tradition for i netop Frankrig.
Gruppens medlemmer er internationalt sammensat med den italienske guitarist Enrico Rosa, serbisk/rumænske Emilian Tupa på bas, og trommeslageren Henrik Nielsen fra Århus. Frontfiguren Doctor Django på violin og vokal har i en årrække boet i USA.
Musikken er en original blanding af stilarter indenfor jazz/ blues. Der venter publikum en enestående oplevelse af international klasse.

BACKBONE
2022-10-14 22:30
Entré: DKK 100,- DØRSALG
Backbone –
Livemusik i særklasse.
Backbone er en tight og storsvingende kvartet, med rødder i bluesmusikken.
Inspireret af folk som BB King, Albert Collins og Stevie Ray Vaughan, leverer bandet
overbevisende fortolkninger af de store blues og soulklasikkere krydret med bandets egen stil.
Bandets frontmand tryllebinder publikum, med sin kraftfulde stærke vokal og lækre harpespil.
Mortens stemme er af publikum tit blevet sammenlignet med Andrew Strong fra Commitments.
Bandet har en granitblok af en rytmegruppe, bestående af guitar, bas og trommer som svinger så
englene synger, foden vipper og hofterne vrider sig.
Thomas som er en gudsbenået leadguitarist har en brødrefight med Morten om at forføre
publikum og få bandet til at slå gnister.
En unik liveoplevelse fra et erfarent,humørfyldt og udadvendt band som gerne indrager publikum.
BackBone har flere hundrede job i baggagen og har spillet rundt i hele landet.
BackBone lineup:
Sang/harpe: Morten Midtgaard.
Guitar/kor: Thomas Midtgaard Nielsen
Bas: Kim Dalum
Trommer/kor: Martin Knudsen

Feel Good Friday - Hund i snor
2022-10-14 16:30
Feel Good Friday starter igen som en serie af fredage med variation i genre – den starter med:

Hund I Snor kommer til Drop Inn med posen fuld af egne sange på dansk, som har hverdagens med- og
modgang som omdrejningspunkt – oftest set fra en humoristisk vinkel.
Der bliver sunget
om alt fra opvask, fortrydelsespiller og vinterbadning til det blandede danske vejr og bageren i
Nansensgade…
Sangene
spænder over pop, rock, bossa og Otto-jazz, men i det akustiske live-sæt er der en stabil rød tråd til at
binde numrene sammen.
Hund I Snor har over to omgange været mest spillet på P5, bl.a. med nummeret Tæt På som de havde
Elith Nulle Nykjær med på. Bandet har udgivet to EP’er og div. løse singleudspil.
Hund I Snor kommer til Drop Inn med højt humør og sange der passer perfekt til en fadøl – eller to.
Hund I Snor er:
Peter Ulf: Vokal, guitar og mundharpe
Michael Kjær: Bas
Christian Friis Madsen: Div. tangenter
Martin Bregnhøi: Cajon

Venial Joylink - Upcoming
2022-10-13 20:00
GRATIS ENTRÈ
Venial Joylink tager på Drop Inn for at spille hele samlingen musik frem for et fedt publikum en lækker aften i Kompagnistræde.
Sprød Altrock lige fra det vante katalog til det nyeste, friskeste lige fra båndet. Der bliver puls og kolde fadøl i rigelighed.
Venial Joylink er et Alt-Rock projekt fra Helsingør der kredser sig om en ny, skarp lyd, som skal røre en nerve der ikke hidtil er blevet udforsket indenfor Alt-Rock genren.

Hi-Fi Quartet
2022-10-11 20:00
”Jesper Lørup HI FI Quartet er et nyt projekt ledet af trommeslager og komponist Jesper Lørup. Musikken er inspireret af den europæiske jazzscene, og er et møde mellem stærke melodier og kreative formstrukturer, hvor der også trækkes på elementer fra freejazz og rock. Kompositionerne er skabt ud fra idéen om, at give musikerne en høj grad af kreativ frihed, hvor musikken skabes gennem kollektive improvisationer, som ledes ind i stærke temaer. På den måde gives der plads til at hver musiker kan udfolde sig individuelt, samtidig med at musikken udvikler sig i en klar retning.”
Line-up:
Christian Holm-Svendsen – Saxofon
Johannes Ravn – guitar
Martin Brunbjerg – Bas
Jesper Lørup – Trommer

STAND UP COMEDY– Open mic
2022-10-10 20:00
Stand Up COMEDY på Drop Inn
Open mic med stand up den 2. mandag i måneden. Første gang mandag d. 12. september 2022.
En open mic er komikernes træningsbane, og her tester de deres jokes foran et veloplagt hverdagspublikum. På scenen kan du opleve alt fra nyere komikere, der øver sig – til kendte komikere, der tester materiale til et kommende show.
Stemningen til en open mic er løssluppen, og som publikum ved du aldrig, hvad du kan forvente – derfor er hver aften altid helt unik. Du kan opleve jokes, som du senere ser på tv – og du kan høre jokes, som aldrig bliver fortalt igen.
Gør din mandag lidt sjovere. Kom ned og oplev den magiske stemning til Drop Inn’s open mic den 2. mandag i måneden kl.20.00

Erik Grip - Pladereception
2022-10-10 15:00
Så er det ganske vist … Erik Grip’s nye album “Jeg Er Her Endnu” udkommer d. 10. oktober.
Vi fejrer det med en lille pladereception på det legendariske spillested Drop Inn på udgivelsesdagen.
Altså: 10. oktober kl. 15-18 på Drop Inn – og DU … er velkommen til at droppe Inn og hygge lidt med os, høre et par numre – og måske endda få en lille krusedulle på dit eksemplar af pladen (som selvfølgelig sælges til nedsat pris på dagen.)
———
Erik Grip – Jeg er her endnu
Med 40 udgivelser bag sig har Erik Grip ikke meget tilbage at bevise. Men trods sin modne alder står Erik Grips stemme måske stærkere end nogensinde på 11 følsomme og nærværende sange, der er indspillet i tre forskellige studier i løbet af 2022.
’Jeg er her endnu’ hedder den kommende CD, der består af både egne og andres kompositioner – ikke mindst stærke numre fra førsteguitaristen i Hardinger Band, B-Joe, der både glimrer som sangskriver, musiker og producer på den nye udgivelse.
Erik Grip får endvidere hjælp fra omkring 15 forskellige musikere, der mestrer alt fra percussion, keyboards, tremolo-guitar og flygel til et fransk gadeorgel, der har overlevet Første Verdenskrig. Udover flere sangskrivere trækker Erik Grip også på enkelte traditionelle viser.
Erik Grip markerer sig mere tydeligt politisk i den markante, alternative nationalsang ’Mit land’ komponeret af B-Joe. ’Hvor flygtninge banker forgæves på lukkede døre og sind. Velkommen her i det grønne, min stakkels torterede ven’, inviterer Erik Grip i en sjælden kommentar til samtidens politiske klima.
– Det er en stærkere markering end sædvanligt, og det er mere mig personligt, der træder frem. ’Jeg er her endnu’ handler om mine holdninger til vores tid, men er også både eftertænksom, humoristisk og finurlig. Og så er den fyldt med smukke tekster og billeder fra vores land. Jeg er vild med det, og jeg synes, jeg kan være det bekendt, siger sangeren.
Der er bølgeskvulp og sommerstemning i den simple sang ’Svaneke Havn’, og eftertænksomhed i både ’God morgen lille land’, der oprindeligt blev sunget af Povl Dissing ved indvielsen af Storebæltsbroen, og ’Med livet som indsats’, der minder os om, at de sejre, der ikke vindes, ikke altid er tabt. ’Jeg er her endnu’ runder af med den svenske ’Høstvise’, som Erik Grip har valgt at genindspille på opfordring fra mange af de trofaste fans.
– Den vise berører mig stadig dybt, når jeg synger den, bekender sangeren.
Erik Grip kommer således vidt omkring på sin måske sidste udgivelse. Det er blevet moderne at sige, at alder blot er et tal, og sangeren fra Lejre lader da heller ikke til at begrænse sig af endnu et år i livets kalender. Det er snart 60 år siden, Erik Grip debuterede med sin guitar på Kastrup Skole, men han spiller fortsat 70-80 jobs om året udover det ganske land. Der er med andre ord nok at beskæftige sig med for den produktive musiker, selv hvis han aldrig ser et lydstudie igen. Man kan dog aldrig vide sig sikker på, om inspirationen griber Erik Grip endnu engang.
– Jeg er selv meget overrasket over resultatet denne gang – og folk fortæller mig, at det ikke lyder som det sidste fra min hånd, siger han.
RECEPTION: Drop Inn 10/10 – kl. 15-18

Jimi Hendrix Jam
2022-10-08 23:00
DØRSALG ENTRÈ DKK 80,-
JIMI HENDRIX JAM
Er du til ægte syrerock, som det blev spillet i 1967-70, så kom og lyt til JIMI HENDRIX JAM – det nærmeste du kommer på den ægte lyd og sound fra Jimi Hendrix.
I front for bandet finder vi Jan ”Pind” Pedersen på guitar, der altid har dyrket sin store passion for Jimi Hendrix. Jan spiller også i det danske Heavy Rock Band Skagarack. Jan stiller naturligvis op med solbriller, tørklæde og omvendt guitar i ægte autentisk stil. Thomas ”Basmussen” på bas, kendt i det jyske fra utallige sammenhænge og spiller med stor energi og autencitet. Eric Østergaard på trommer – en garvet trommeslager, der som 13 årig sad i kælderen i Vejle og lyttede til ”Are You Experienced” uden at vide, at han her 50 år senere spiller den selvsamme musik. Eric har nærlyttet til Mitch Mitchells og Buddy Miles’ drumplaying og kommer meget tæt på deres spillestile.
Slip din luftguitar løs og lyt til et udvalg af numre fra HENDRIX’ storhed.

Funky Friday with Funky Fever
2022-10-07 22:30
Funky Fever pays tribute to funkmasters such as Michael Jackson, Prince, Bruno Mars, Justin Timberlake, Aretha Franklin, Stevie Wonder and many others – with a bit of Rock and Pop shuffles.
Powerful, vibrant supertight and played 100% live with powersoul vocalist Thomas Løvegaard and the funk princess Agata Wolniak with pearly phrases and sharp harmonies.
Entre/Entrance: 100 kr
Thomas Løvegaard, vocals
Agata Wolniak, Vocals
Bo Bjerre Hansen, Keys
Flemming Bengtsson, Bass
Lars Flaskager, Guitar
Allan Skov Andersen, Drums
Facebook
https://www.facebook.com/funkyfeverband
Youtube
https://www.youtube.com/watch?v=r0gfpdHEi2k
Website
www.funkyfever.dk

Feel Good Friday - Bettina Fyen Jazz Trio
2022-10-07 16:30
Nu gentager vi en række af After Work fredag med musik, under navnet Feel Good Friday – musikken vil variere i genrer og artister, denne fredag underholder:
Bettina Fyen-Andersen & trio
Bag denne jazz konstellation finder du dygtige musikere med mange års erfaring fra scener rundt omkring i landet og med en stor kærlighed til jazzen og dens væsen.
Søren Larsen sidder bag klaveret og bringer en af sine mange talenter i spil, da han også mestrer bl.a. saxofon og bruger samme energi på scenen, som han giver sine elever på Brøndby musikskole, hvor Søren har alle sine musiske kompetencer i brug igennem 26 år. Ligeledes bruger Søren Larsen sine musiske evner på at spille bredt i bl.a. flere mindre grupper, big bands og komponerer til sit eget band. Søren har en evne til, at folde sig ud i flotte soloer ubesværet.
Søren Olsen præger trommerne i denne trio, hvilken han mestrer ganske let og elegant og professionelt. Hans spil er legende og Søren har mange års erfaring i forskellige jazz konstellationer, men har også spillet bredt indenfor mange forskellige genre så som funk, country og folkemusik. Søren har en metal duo med Nick Kerdgar ” the orbit of triton” og lytteren får her en trommeslager med en stor bredde og erfaring.
Stein Larsen læner sig op ad kontrabassen og viser sin nydelse og store erfaring indenfor jazzen med en intens jazz feeling og flot rytmefornemmelse. Stein er uddannet rytmikpædagog fra ” institut for rytmik” og har spillet i forskellige konstellationer bl.a. med Hanne Skov quartet, Bror kølles kapel, Palle Filipsens cool cats, Michael Jacksons trio samt eget projekt ” Vestenvind med egne kompositioner.
Bettina Fyen-Andersen har fra ganske ung leget med mange forskellige stilarter og har grundlæggende arbejdet med kor og den klassiske side af musikken og sunget med i ” Elverhøjkoret” i Dyrehaven med en klassisk baggrund fra undervisning af Katrine Sadolin og opera sangerinde Sonja Lansner. Men undervejs fornægtede fortiden sig ikke og med opvækst i jazz miljøet fandt Bettina sine barndomsminder frem og begyndte nu seriøst, at synge jazz i mange forskellige konstellationer og brugte sin erfaring fra pladeudgivelse og mange jobs omkring i landet og en tid, som ansat i Montmartre til, at skabe sig et fundament på scenerne i København.
Bettina elsker jazzens ligetil og kringlede væsen i en skøn blanding og vælger numre i en god blanding uden det bliver for eksperimenterende, men dog med kant og med numre publikum elsker og kender til mindre meget musikalske og smukke numre.
Søren Larsen & Bettina Fyen-Andersen har arbejdet fast sammen i snart 4 år og har skabt et fællesskab i skabelsen af en egen forståelse af kendte numre. Efter en vellykket jazz festival 2022 med en del jobs er Bettina & trio atter parate ude på musikscenerne.
Lad musikken strømme og jazzen fører dig hen hvor blomsterne gror……
